./data/phi0914/phi00141/phi0914.phi00141.perseus-lat1.xml
et legati, qui missi ad       res visendas in Macedoniam erant, iam reverterant Romam renuntiaverantque bellum       in Dardania esse   simul venerant et ab rege       Perseo oratores, qui purgarent nec accitos ab eo Bastarnas nec auctore eo       quicquam facere   senatus nec liberavit eius       culpae regem neque arguit; moneri eum tantum modo iussit, ut etiam atque etiam       curaret, ut sanctum haberet foedus, quod ei cum Romanis esse videri posset             Dardani cum Bastarnas non modo non       excedere finibus suis, quod speraverant, sed graviores fieri in dies cernerent,       subnixos Thracum adcolarum et Scordiscorum auxiliis, audendum aliquid vel temere       rati, omnes undique armati ad oppidum, quod proximum castris Bastarnarum erat,       conveniunt   hiemps erat, et id anni tempus       elegerant, ut Thraces  Scordiscique in fines suos abirent  quod ubi ita factum et solos iam       esse Bastarnas audierunt, bifariam dividunt copias, pars ut recto itinere ad       lacessendum ex aperto iret, pars devio saltu circumducta ab tergo adgrederetur             ceterum priusquam circumire castra hostium       possent, pugnatum est; victique Dardani compelluntur in urbem, quae fere       duodecim milia ab castris Bastarnarum aberat         victores confestim secuti circumsidunt urbem, haud dubie postero die aut metu       dedituris se hostibus aut vi expugnaturi         interim Dardanorum altera manus, quae circumducta erat, ignara cladis suorum,       castra Bastarnarum sine praesidio relicta